Πνευματικά δικαιώματα CANON INC. 2000-2004. Με επιφύλαξη κάθε νόμιμου
δικαιώματος.

_____________________________________________________________________

Microsoft Windows XP, Microsoft Windows 2000
Πρόγραμμα οδήγησης εκτυπωτή BJ Canon PIXMA iP8500 Έκδοση 1.80 GR
Οδηγίες
_____________________________________________________________________

Οι ονομασίες Canon και BJC είναι σήματα κατατεθέντα, όπως και οι
ονομασίες Bubble Jet και PIXMA είναι εμπορικά σήματα της CANON INC.

Οι επωνυμίες Microsoft, Windows και Windows NT είναι σήματα
κατατεθέντα της Microsoft Corporation στις Η.Π.Α. και άλλες χώρες.

Οι επωνυμίες Intel και Pentium είναι σήματα κατατεθέντα της Intel
Corporation.

Άλλες μάρκες και ονομασίες προϊόντων που αναφέρονται στο παρόν
ενδέχεται να αποτελούν εμπορικά σήματα ή σήματα κατατεθέντα των
αντίστοιχων ιδιοκτητών τους.
_____________________________________________________________________

< Περιεχόμενα>

Εισαγωγή
  Πρόλογος
  Στοιχεία εγκατάστασης
  Απαιτήσεις συστήματος
  Προφυλάξεις εγκατάστασης
  Μέθοδος εγκατάστασης
  Εμφάνιση προειδοποιητικών μηνυμάτων στη διάρκεια της εγκατάστασης
  Διαγραφή του προγράμματος οδήγησης εκτυπωτή

Καθορισμός ρυθμίσεων προγράμματος οδήγησης εκτυπωτή
   Άνοιγμα του παραθύρου εγκατάστασης του προγράμματος οδήγησης
   εκτυπωτή Θέματα που αφορούν τις εφαρμογές και πρέπει να ληφθούν
   υπόψη Χρήση του προγράμματος οδήγησης εκτυπωτή

Πληροφορίες σχετικά με την εκτύπωση δικτύου
  Πρόλογος
  Απαιτούμενη έκδοση προγράμματος οδήγησης εκτυπωτή
  Μέθοδοι εγκατάστασης και ρύθμισης
  Περιορισμοί δικτύου

=====================================================================
Εισαγωγή
=====================================================================

< Πρόλογος >

Αυτό το αρχείο Readme περιέχει σημαντικές πληροφορίες σχετικά με την
εγκατάσταση και χρήση του προγράμματος οδήγησης εκτυπωτή BJ με το
οποίο διανέμεται. Το πρόγραμμα οδήγησης εκτυπωτή BJ σας επιτρέπει να
εκτυπώνετε στον εκτυπωτή σας Canon BJ από εφαρμογές που εκτελούνται
στα Microsoft (R) Windows (R) XP ή Microsoft (R) Windows (R) 2000.
Πριν να χρησιμοποιήσετε τον εκτυπωτή σας, θα πρέπει να εγκαταστήσετε
στον υπολογιστή σας το πρόγραμμα οδήγησης εκτυπωτή.

< Στοιχεία εγκατάστασης >

Τα παρακάτω στοιχεία αποτελούν το πακέτο εγκατάστασης:

  - Πρόγραμμα εγκατάστασης (Setup.exe)
    Εγκαθιστά στον υπολογιστή σας το πρόγραμμα οδήγησης εκτυπωτή BJ.

  - Πρόγραμμα οδήγησης εκτυπωτή BJ (αναφέρεται ως το "πρόγραμμα
    οδήγησης εκτυπωτή" σε αυτό το έγγραφο)
    Πρόκειται για το λογισμικό που σας επιτρέπει να εκτυπώνετε στον
    εκτυπωτή σας.

  - Πρόγραμμα κατάργησης εγκατάστασης
    Σας επιτρέπει να καταργήσετε το πρόγραμμα οδήγησης εκτυπωτή από
    τον υπολογιστή σας.

  - Readme (readme_greek.txt)
    Αυτό το έγγραφο. Περιέχει σημαντικές πληροφορίες σχετικά με το
    πρόγραμμα οδήγησης εκτυπωτή. Για να το προβάλετε μετά την
    εγκατάσταση, επιλέξτε [Έναρξη]-[Προγράμματα]-[Canon PIXMA 
    iP8500]-[Readme].

< Απαιτήσεις συστήματος >

Αυτό το λογισμικό απαιτεί τις εξής ρυθμίσεις παραμέτρων συστήματος:

Λειτουργικό σύστημα
  Windows XP Home Edition
  Windows XP Professional
  Windows 2000 Professional ή
  Windows 2000 Server/Advanced Server

    Σημείωση:
    Αυτό το προϊόν έχει σχεδιαστεί ειδικά για εκδόσεις 32 bit
    των Windows.

Υλικό
  Υπολογιστής:           Θα πρέπει να λειτουργεί κανονικά με το
                         λειτουργικό σύστημα που χρησιμοποιείται.
                         (CPU: Μικροεπεξεργαστής Intel Pentium ή
                         ισοδύναμος μικροεπεξεργαστής)
  Μνήμη:                 Θα πρέπει να λειτουργεί κανονικά με το
                         λειτουργικό σύστημα που χρησιμοποιείται.
  Σκληρός δίσκος:        Τουλάχιστον 50 MB ελεύθερος χώρος στο δίσκο
                         πριν από την εγκατάσταση του προγράμματος
                         οδήγησης
  Άλλες μονάδες δίσκων:  Μονάδα CD-ROM
  Διασύνδεση:            USB 2.0 Hi-Speed / USB
  Καλώδιο εκτυπωτή:      Καλώδιο USB
  Οθόνη:                 VGA ή καλύτερη
  
     Σημείωση:	    
     Όταν χρησιμοποιείτε τον ακροδέκτη USB 2.0 Hi-Speed, που είναι ο    
     πρώτος από τους δύο ακροδέκτες που υπάρχουν στον εκτυπωτή,    
     δείτε το εγχειρίδιο του εκτυπωτή σας.

< Προφυλάξεις εγκατάστασης >

Πριν να εγκαταστήσετε αυτό το πρόγραμμα οδήγησης εκτυπωτή, διαβάστε
τις παρακάτω προφυλάξεις.

- Πριν να ξεκινήσετε την εγκατάσταση, συνδέστε τον εκτυπωτή στον
  υπολογιστή σας. Για λεπτομέρειες, διαβάστε το εγχειρίδιο χρήσης του
  εκτυπωτή σας.

- Πρέπει να έχετε πλήρη πρόσβαση στις ρυθμίσεις του εκτυπωτή για να
  εκτελέσετε μια εγκατάσταση.  Πριν ξεκινήσετε την εγκατάσταση,
  συνδεθείτε ως μέλος της ομάδας Administrators (Διαχειριστές)
  (ή ως Διαχειριστής υπολογιστή στα Windows XP).

- Κλείστε οποιεσδήποτε εφαρμογές εκτελούνται.

- Εάν έχετε εγκατεστημένη στον υπολογιστή σας μια προηγούμενη έκδοση
  του προγράμματος οδήγησης εκτυπωτή, θα πρέπει να την καταργήσετε με
  τη βοήθεια του προγράμματος κατάργησης εγκατάστασης πριν να
  εγκαταστήσετε το νέο πρόγραμμα οδήγησης. Καταργήστε την εγκατάσταση
  της προηγούμενης έκδοσης με βάση τις οδηγίες που παρέχονται στην
  ενότητα "Διαγραφή του προγράμματος οδήγησης εκτυπωτή."

- Ανάλογα με το περιβάλλον που χρησιμοποιείτε, είναι δυνατή η
  αυτόματη εγκατάσταση ενός προγράμματος οδήγησης εκτυπωτή για
  Windows που παρέχεται από τη Microsoft στον υπολογιστή σας. Ωστόσο,
  συνιστάται η χρήση του προγράμματος οδήγησης εκτυπωτή που παρέχεται
  από την Canon.

- Το πρόγραμμα εγκατάστασης εγκαθιστά αυτόματα το πρόγραμμα οδήγησης
  της γλώσσας που αντιστοιχεί στη ρύθμιση του Πίνακα Ελέγχου του
  υπολογιστή σας. Αν η ρύθμιση του Πίνακα Ελέγχου δεν υποστηρίζεται
  από το πρόγραμμα οδήγησης του εκτυπωτή, εμφανίζεται μια οθόνη
  επιλογής γλώσσας αμέσως μετά την εκκίνηση του Setup.exe. Σε αυτή
  την περίπτωση, επιλέξτε τη γλώσσα που θέλετε να χρησιμοποιήσετε.

  Ρύθμιση Πίνακα Ελέγχου
    * Windows XP
    Επιλέξτε [Πίνακας Ελέγχου]-[Ημερομηνία, Ώρα, Γλώσσα και Τοπικές
    ρυθμίσεις]-[Τοπικές ρυθμίσεις και ρυθμίσεις γλώσσας] και
    καθορίστε [Γλώσσα για μη Unicode προγράμματα] στην καρτέλα [Για
    προχωρημένους].

    * Windows 2000
    Επιλέξτε [Πίνακας Ελέγχου]-[ Τοπικές ρυθμίσεις] και επιλέξτε
    [Ορισμός προεπιλογής] στις [Ρυθμίσεις γλώσσας για το σύστημα] της
    καρτέλας [Γενικά] και στη συνέχεια κάντε την επιλογή σας στο
    παράθυρο διαλόγου [Επιλογή τοπικών ρυθμίσεων συστήματος].


< Μέθοδος εγκατάστασης >

Η μέθοδος εγκατάστασης που περιγράφεται παρακάτω αφορά τη χρήση του
εκτυπωτή σας ως τοπικού εκτυπωτή. Όταν χρησιμοποιείτε τον εκτυπωτή
σας ως εκτυπωτή δικτύου, χρησιμοποιήστε τη μέθοδο εγκατάστασης που
περιγράφεται στην ενότητα "Πληροφορίες για εκτύπωση δικτύου".

Μπορείτε να κάνετε λήψη του προγράμματος οδήγησης εκτυπωτή από την
τοποθεσία της Canon στο Web.

    Σημείωση:
    Όταν αναπτύξετε το συμπιεσμένο αρχείο του οποίου κάνατε λήψη,
    αποθηκεύστε το αρχείο σε ένα φάκελο όπως ο φάκελος [C:temp].
    Μην χρησιμοποιήσετε χαρακτήρες άλλους εκτός των αγγλικών για το
    όνομα φακέλου. Διαφορετικά, το πρόγραμμα οδήγησης εκτυπωτή
    ενδέχεται να μην εγκατασταθεί σωστά.

  1. Κλείστε τον εκτυπωτή.

     Σημείωση:
     Εάν ανοίξετε τον υπολογιστή με αναμμένο τον εκτυπωτή, θα
     εμφανιστεί αυτόματα ο "Οδηγός εύρεσης νέου υλικού" της
     δυνατότητας Τοποθέτησης και Άμεσης Λειτουργίας των Windows κατά
     την εκκίνηση του υπολογιστή σας. Στην περίπτωση αυτή, κάντε κλικ
     στο κουμπί [Άκυρο].

  2. Ανοίξτε το φάκελο που περιέχει το συγκεκριμένο πρόγραμμα.

  3. Κάντε διπλό κλικ στο αρχείο [Setup.exe] για να ξεκινήσει το
     πρόγραμμα εγκατάστασης.

  4. Στην οθόνη [Καλώς ορίσατε], κάντε κλικ στο κουμπί [Επόμενο].

  5. Διαβάστε την [Άδεια Χρήσης]. Εάν συμφωνείτε με αυτούς τους
     όρους, κάντε κλικ στο κουμπί [Ναι].

     Ξεκινά η διαδικασία αντιγραφής των αρχείων.

  6. Όταν εμφανιστεί η οθόνη [Θύρα εκτυπωτή], κλείστε τον εκτυπωτή
     και περιμένετε μέχρι να γίνει αναγνώριση της θύρας.

     Σημείωση:
     Για να επιλέξετε μόνοι σας τη θύρα του εκτυπωτή, επιλέξτε 
     [Επιλογή θύρας εκτυπωτή] και στη συνέχεια επιλέξτε
     [Μη αυτόματη επιλογή]. Στο παράθυρο [Επιλογή θύρας], επιλέξτε
     τη θύρα και στη συνέχεια κάντε κλικ στο [Επόμενο].

  7. Όταν εμφανιστεί η οθόνη [Η εγκατάσταση ολοκληρώθηκε], κάντε κλικ
     στο κουμπί [Τέλος].

     Σημείωση:
     Σε ορισμένα περιβάλλοντα, εμφανίζεται ένα μήνυμα το οποίο σας
     ζητά να κάνετε επανεκκίνηση του υπολογιστή αφού κάνετε κλικ στο
     κουμπί [Έξοδος]. Συνιστάται να κάνετε επανεκκίνηση του
     υπολογιστή σας προκειμένου να ολοκληρωθεί σωστά η εγκατάσταση.

< Εμφάνιση προειδοποιητικών μηνυμάτων στη διάρκεια της εγκατάστασης >

  - Σε ορισμένα περιβάλλοντα, το σύστημα εμφανίζει ένα μήνυμα με το
    οποίο σας ρωτά εάν θέλετε να αντικαταστήσετε το πρόγραμμα
    οδήγησης εκτυπωτή που είναι ήδη εγκατεστημένο με αυτό το
    πρόγραμμα οδήγησης εκτυπωτή. Εάν εμφανιστεί αυτό το μήνυμα, κάντε
    κλικ στο κουμπί [Ναι].

  * Windows XP
  Εάν κατά τη διάρκεια της εγκατάστασης, εμφανιστεί ένα μήνυμα το
  οποίο θα αναφέρει ότι το λογισμικό δεν έχει περάσει τη δοκιμή
  Windows Logo, κάντε κλικ στο κουμπί [Συνέχεια] για να συνεχιστεί η
  διαδικασία εγκατάστασης.

  * Windows 2000
  Εάν στη διάρκεια της εγκατάστασης εμφανιστεί το μήνυμα [Δεν βρέθηκε
  η ψηφιακή υπογραφή], κάντε κλικ στο κουμπί [Ναι] προκειμένου να
  συνεχιστεί η διαδικασία εγκατάστασης.

< Διαγραφή του προγράμματος οδήγησης εκτυπωτή >

Διαγράψτε το πρόγραμμα οδήγησης εκτυπωτή που δεν χρειάζεστε
ακολουθώντας την παρακάτω διαδικασία:

  1.  Από το μενού [Έναρξη], επιλέξτε το στοιχείο [Προγράμματα] και
      στη συνέχεια [Canon PIXMA iP8500].

  2.  Κάντε κλικ στην επιλογή [Κατάργηση εγκατάστασης].

  3.  Εάν εμφανιστεί το παράθυρο διαλόγου [Επιβεβαίωση διαγραφής
      αρχείου], κάντε κλικ στο κουμπί [ΟΚ].

     Σημείωση:
     -Η έκδοση 1.00 του προγράμματος οδήγησης εκτυπωτή για Windows
      2000 δεν περιλαμβάνει πρόγραμμα για κατάργηση της εγκατάστασης.
      Διαγράψτε το πρόγραμμα οδήγησης εκτυπωτή με βάση την παρακάτω
      διαδικασία:

     1)  Από το μενού [Έναρξη], κάντε κλικ στην επιλογή [Ρυθμίσεις]
         και στη συνέχεια κάντε κλικ στην επιλογή [Εκτυπωτές].
     2)  Επιλέξτε ένα όνομα εκτυπωτή προς διαγραφή και επιλέξτε την
         εντολή [Διαγραφή] από το μενού [Αρχείο].
     3)  Επιλέξτε την εντολή [Ιδιότητες διακομιστή] από το μενού
         [Αρχείο].
     4)  Κάντε κλικ στην καρτέλα [Προγράμματα οδήγησης] και επιλέξτε
         ένα όνομα εκτυπωτή προς διαγραφή
         από τη λίστα [Εγκατεστημένα προγράμματα οδήγησης εκτυπωτών].
     5)  Κάντε κλικ στο κουμπί [Κατάργηση] και κατόπιν στο κουμπί
         [OK].

=====================================================================
Καθορισμός ρυθμίσεων προγράμματος οδήγησης εκτυπωτή
=====================================================================

< Άνοιγμα του παραθύρου εγκατάστασης του προγράμματος οδήγησης
εκτυπωτή >

  - Άνοιγμα από την εφαρμογή σας
    Ένας τυπικός τρόπος για να ανοίξετε το πρόγραμμα οδήγησης
    εκτυπωτή από την εφαρμογή σας είναι επιλέγοντας από το μενού
    [Αρχείο] την εντολή [Διαμόρφωση σελίδας] και κάνοντας κλικ στην
    εντολή [Εκτυπωτής] ή επιλέγοντας [Αρχείο]-[Εκτύπωση...] και
    κάνοντας κλικ στο κουμπί [Ιδιότητες].

  - Απευθείας άνοιγμα
    Για να καθορίσετε μια τυπική εγκατάσταση ή πρόσβαση στις
    λειτουργίες συντήρησης του εκτυπωτή σας, χρησιμοποιήστε την
    παρακάτω διαδικασία. Μην δοκιμάσετε να χρησιμοποιήσετε τις
    λειτουργίες συντήρησης κατά την εκτύπωση.

    1) Από το μενού [Έναρξη], επιλέξτε τα παρακάτω στοιχεία:
       Για Windows XP:    [Πίνακας Ελέγχου]-[Εκτυπωτές και άλλο
                          υλικό]-[Εκτυπωτές και φαξ]
       Για Windows 2000:  [Ρυθμίσεις]-[Εκτυπωτές]
    2) Κάντε κλικ στο εικονίδιο του μοντέλου εκτυπωτή που πρόκειται
       να χρησιμοποιήσετε.
    3) Από το μενού [Αρχείο], επιλέξτε την εντολή [Προτιμήσεις
       εκτύπωσης].

< Θέματα που αφορούν τις εφαρμογές και πρέπει να ληφθούν υπόψη >

  - Microsoft Word/Microsoft Corporation
    Εάν καθορίσετε μια τιμή μεγαλύτερη του ένα για τη ρύθμιση
    [Σελίδες ανά χαρτί] στο παράθυρο διαλόγου [Εκτύπωση] του Word,
    μην επιλέξετε [Εκτύπωση μίας σελίδας] για τη ρύθμιση [Εκτύπωση
    διάρθρωσης σελίδας] στην καρτέλα [Διαμόρφωση σελίδας] του
    προγράμματος οδήγησης. Εάν καθορίσετε τιμές μεγαλύτερες του ένα
    και για τις δύο αυτές ρυθμίσεις, η εκτύπωση δεν θα γίνει σωστά.
    Όταν θέλετε να εκτυπώσετε περισσότερες από μία σελίδες ανά φύλλο,
    χρησιμοποιήστε μία από τις δύο αυτές ρυθμίσεις προκειμένου
    να το καθορίσετε.

  - Microsoft Word/Microsoft Corporation
    Όταν χρησιμοποιείτε τη ρύθμιση [Σε κλίμακα του χαρτιού] στο
    παράθυρο διαλόγου [Εκτύπωση], μην επιλέξετε [Εκτύπωση βάσει
    κλίμακας] στην καρτέλα [Διαμόρφωση σελίδας] στο πρόγραμμα
    οδήγησης εκτυπωτή. Σε περίπτωση που την επιλέξετε, η ρύθμιση
    [Σε κλίμακα του χαρτιού] του Word θα αντικατασταθεί από τη
    ρύθμιση [Μέγεθος χαρτιού εκτυπωτή] στην καρτέλα [Διαμόρφωση
    σελίδας] του προγράμματος οδήγησης του εκτυπωτή κατά την
    προσαρμογή της κλίμακας.

  - Microsoft Word/Microsoft Corporation
    Όταν ενεργοποιείτε τη δυνατότητα [Μεγέθυνση σελίδας A4/Letter]
    του Word και ορίζετε στο πλαίσιο [Προσανατολισμός] του παραθύρου
    διαλόγου [Διαμόρφωση σελίδας] του Word την επιλογή [Κατακόρυφος]
    και η ρύθμιση [Προσανατολισμός] του προγράμματος οδήγησης έχει
    καθοριστεί ως [Οριζόντιος], η εκτύπωση δεν εκτελείται σωστά. Για
    να το αποφύγετε αυτό, απενεργοποιήστε το πλαίσιο ελέγχου
    [Μεγέθυνση σελίδας A4/Letter] πριν από την εκτύπωση. Για να
    αποκτήσετε πρόσβαση σε αυτήν τη δυνατότητα, ανοίξτε το παράθυρο
    διαλόγου [Επιλογές] από το μενού [Εργαλεία] του Word και κάντε
    κλικ στην καρτέλα [Εκτύπωση].

  - Microsoft Word/Microsoft Corporation
    Όταν αλλάζετε τις επιλογές [Μέγεθος χαρτιού] και
    [Προσανατολισμός], χρησιμοποιήστε τις ρυθμίσεις του Word και όχι
    αυτές του προγράμματος οδήγησης εκτυπωτή.

  - Microsoft Word/Microsoft Corporation
    Όταν επιλέγετε [Εκτύπωση βάσει κλίμακας], [Εκτύπωση με προσαρμογή
    στη σελίδα] ή [Εκτύπωση διάρθρωσης σελίδας] στη ρύθμιση [Τύπος
    εκτύπωσης] στην καρτέλα [Διαμόρφωση σελίδας], κάντε τα εξής:

    1. Ανοίξτε το παράθυρο διαλόγου [Εκτύπωση] του Word.
    2. Ανοίξτε το παράθυρο εγκατάστασης του προγράμματος οδήγησης
       εκτυπωτή και, στην καρτέλα [Διαμόρφωση σελίδας], επιλέξτε τον
       [Τύπο εκτύπωσης] και κάντε κλικ στο κουμπί [OK].
    3. Χωρίς να ξεκινήσετε την εκτύπωση, κλείστε το παράθυρο
       διαλόγου [Εκτύπωση].
    4. Ανοίξτε ξανά το παράθυρο διαλόγου [Εκτύπωση] του Word.
    5. Ανοίξτε το παράθυρο εγκατάστασης του προγράμματος οδήγησης
       εκτυπωτή και κάντε πάλι κλικ στο κουμπί [ΟΚ].
    6. Ξεκινήστε την εκτύπωση.

Microsoft Ecxel 2002/Microsoft Corporation
    Εάν είναι ενεργοποιημένη η ρύθμιση "Μεγέθυνση σελίδας A4/Letter"
    στο Excel 2002 και το "Μέγεθος χαρτιού" που έχει οριστεί
    στην καρτέλα "Διαμόρφωση σελίδας" της οθόνης "Ιδιότητες εκτυπωτή"
    διαφέρει από το μέγεθος χαρτιού που έχει οριστεί στο Excel (το
    ένα είναι A4 και το άλλο Letter), τα δεδομένα εκτυπώνονται
    σύμφωνα με το μέγεθος χαρτιού που έχει επιλεγεί στις "Ιδιότητες
    εκτυπωτή". Αν προκύψει κάποιο πρόβλημα, ορίστε το ίδιο μέγεθος
    χαρτιού στις "Ιδιότητες εκτυπωτή" με το μέγεθος που έχει οριστεί
    στο Excel. Διαφορετικά, επιλέξτε [Επιλογές] από το μενού
    [Εργαλεία] του Excel, καταργήστε την επιλογή "Μεγέθυνση σελίδας
    A4/Letter" στην καρτέλα "Διεθνείς" και μετά εκτυπώστε τα
    δεδομένα.

  - Lotus Organizer 2.1/97/Lotus Corporation
    Το Lotus Organizer πραγματοποιεί έγχρωμη εκτύπωση ακόμα και αν
    έχετε επιλέξει μονόχρωμη εκτύπωση. Για να το αποτρέψετε αυτό,
    ενεργοποιήστε το πλαίσιο ελέγχου [Σε κλίμακα του γκρι] στο
    πρόγραμμα οδήγησης εκτυπωτή.

  - Photoshop/Adobe Systems Inc.
    Ενδέχεται η εκτύπωση να μην εκτελεστεί, εάν δεν διαθέτετε
    δικαιώματα διαχειριστή συστήματος. Συνδεθείτε με δικαιώματα
    διαχειριστή συστήματος για να εκτυπώσετε.

  - Lotus Notes/Lotus Corporation
    Το σύστημα μπορεί να κλειδώσει με ορισμένες εργασίες εκτύπωσης.
    Βεβαιωθείτε ότι στις ρυθμίσεις [Page Layout] των Notes έχετε
    ορίσει επάνω και κάτω περιθώρια των 22,86 χιλ. (0,9 ίν.) ή 27,94
    χιλ. (1,1 ίν.).

  - Microsoft Outlook/Microsoft Corporation
    Εάν ακυρώσετε την εκτύπωση από την εφαρμογή, η επόμενη εργασία
    εκτύπωσης θα διακοπεί. Στην καρτέλα [Για προχωρημένους] του
    παραθύρου διαλόγου ιδιοτήτων του εκτυπωτή, επιλέξτε εκτύπωση σε
    ουρά για το έγγραφο που εκτυπώνετε.

  - CorelDraw 8/Corel Corporation
    Υπάρχουν περιπτώσεις κατά τις οποίες προκύπτουν προβλήματα, όταν
    προσπαθείτε να ανοίξετε το παράθυρο εγκατάστασης του προγράμματος
    οδήγησης εκτυπωτή από την εφαρμογή CorelDraw 8.0. Για παράδειγμα,
    ενδέχεται να προκύψει μια αιφνίδια διακοπή ή οι χαρακτήρες να
    εμφανιστούν κατεστραμμένοι. Για να αντιμετωπίσετε αυτό το θέμα,
    ανοίξτε το παράθυρο εγκατάστασης του προγράμματος οδήγησης
    εκτυπωτή από το φάκελο [Εκτυπωτές], ορίστε τις ρυθμίσεις που
    θέλετε και στη συνέχεια εκτυπώστε από την εφαρμογή. Αυτό το
    πρόβλημα δεν εμφανίζεται στο CorelDraw 9.0.

  - Illustrator/Adobe Systems Inc.
    Όταν ενεργοποιείτε την εκτύπωση Bitmap, ενδέχεται η εκτύπωση να
    καθυστερήσει ή ορισμένα δεδομένα εκτύπωσης να μην εκτυπωθούν.
    Εκτυπώστε αφού καταργήσετε την επιλογή του πλαισίου ελέγχου
    [Bitmap Printing] στο παράθυρο διαλόγου [Print].

< Χρήση του προγράμματος οδήγησης εκτυπωτή >

Όταν εκτυπώνετε αντικείμενα με αυτό το πρόγραμμα οδήγησης εκτυπωτή,
ορισμένες φορές εφαρμόζονται περιορισμοί σχετικά με τις ενέργειες τις
οποίες μπορείτε να εκτελέσετε. Κατά την εκτύπωση, να έχετε υπόψη σας
τα εξής σημεία:

  - Σε ορισμένες εφαρμογές, η ρύθμιση [Αντίτυπα] δεν είναι ενεργή
    όταν επιχειρείτε να την ενεργοποιήσετε από το πρόγραμμα οδήγησης
    εκτυπωτή. Σε αυτήν την περίπτωση, καθορίστε τη ρύθμιση από το
    παράθυρο διαλόγου [Εκτύπωση] της εφαρμογής.

  - Σε ορισμένες εφαρμογές, εάν επιχειρήσετε να εκτυπώσετε πολλαπλά
    αντίτυπα ενός εγγράφου με ενεργοποιημένη την επιλογή [Συρραφή]
    στην καρτέλα [Διαμόρφωση σελίδας] του προγράμματος οδήγησης
    εκτυπωτή ή από το παράθυρο διαλόγου [Εκτύπωση] της εφαρμογής, η
    εκτύπωση δεν θα εκτελεστεί σωστά. Για να επιλύσετε αυτό το
    πρόβλημα, καταργήστε την επιλογή του πλαισίου ελέγχου [Συρραφή]
    πριν από την εκτύπωση.

  - Σε ορισμένες εφαρμογές, η εκτύπωση ενδέχεται να μην εκτελεστεί
    σωστά, εάν στα πλαίσια [Τύπος εκτύπωσης] ή [Απόδοση τόνων] έχει
    ρυθμιστεί η επιλογή [Αυτόματη]. Σε μια τέτοια περίπτωση,
    ξεκινήστε το [Σύμβουλο εκτύπωσης] στην καρτέλα [Κύριες ρυθμίσεις]
    και βεβαιωθείτε ότι έχετε ενεργοποιήσει την επιλογή [Εκτύπωση
    φωτογραφίας υψηλής ποιότητας] ή [Εκτύπωση πινάκων και
    γραφημάτων]. Εναλλακτικά, ορίστε στο πλαίσιο [Ποιότητα εκτύπωσης]
    της καρτέλας [Κύριες ρυθμίσεις] σε [Προσαρμοσμένη] και επιλέξτε
    μια διαφορετική ρύθμιση από [Αυτόματο] για τη ρύθμιση [Απόδοση
    τόνων]. Στη συνέχεια ορίστε την επιλογή [Ρύθμιση χρώματος] σε
    [Μη αυτόματα] και επιλέξτε μια διαφορετική ρύθμιση από [Αυτόματη]
    για το στοιχείο [Τύπος εκτύπωσης].

  - Όταν εκτυπώνετε κλιμακούμενα δεδομένα εκτύπωσης ή δεδομένα
    εκτύπωσης με έντονα γραφικά, ορισμένες φορές ενδέχεται τα
    δεδομένα αυτά να μην εκτυπωθούν. Αυτό συμβαίνει όταν δεν υπάρχει
    αρκετός ελεύθερος χώρος στον σκληρό σας δίσκο για την προσωρινή
    αποθήκευση των δεδομένων. Για να αντιμετωπίσετε αυτό το πρόβλημα,
    βεβαιωθείτε ότι υπάρχουν 40-50 MB ελεύθερου χώρου στη μονάδα
    δίσκου στην οποία είναι εγκατεστημένα τα Windows XP ή τα Windows
    2000. Εναλλακτικά, ρυθμίστε επαρκές μέγεθος για το φάκελο της 
    ουράς εκτύπωσης στο δίσκο. Για να αλλάξετε τη θέση του φακέλου 
    ουράς εκτύπωσης, ακολουθήστε τα παρακάτω βήματα.    
    1. Από το μενού [Έναρξη], επιλέξτε [Ρυθμίσεις] και στη συνέχεια 
       κάντε κλικ στην επιλογή [Εκτυπωτές].    
    2. Επιλέξτε [Ιδιότητες διακομιστή] από το μενού [Αρχείο].    
    3. Κάντε κλικ στην καρτέλα [Για προχωρημένους], αλλάξτε το όνομα 
       της μονάδας δίσκου στην επιλογή [Φάκελος ουράς], και στη 
       συνέχεια κάντε κλικ στο [OK].

  - Εάν, στη διάρκεια της εκτύπωσης, ακυρώσετε την εργασία εκτύπωσης
    από το φάκελο του εκτυπωτής, θα σημειωθεί καθυστέρηση πριν από
    τη διακοπή της εκτύπωσης.

  - Σε ορισμένες περιπτώσεις, η εργασία εκτύπωσης δεν εκτελείται με
    επιτυχία, εάν η διαθέσιμη εικονική μνήμη δεν επαρκεί. Μπορείτε
    να επιλύσετε αυτό το πρόβλημα αυξάνοντας το μέγεθος του αρχείου
    σελιδοποίησης. Για να γίνει αυτό, ανοίξτε το παράθυρο διαλόγου
    [Ιδιότητες: Σύστημα] κάνοντας διπλό κλικ στην επιλογή [Σύστημα]
    στον Πίνακα Ελέγχου ή κάνοντας κλικ με το δεξιό κουμπί του
    ποντικιού στο εικονίδιο [Ο Υπολογιστής μου] και επιλέγοντας
    [Ιδιότητες]. Στη συνέχεια κάντε κλικ στην καρτέλα [Για
    προχωρημένους], κάντε κλικ στο κουμπί [Επιλογές επιδόσεων...],
    κάντε κλικ στο κουμπί [Αλλαγή...], καθορίστε το νέο μέγεθος
    αρχείου σελιδοποίησης, κάντε κλικ στο κουμπί [Ορισμός] και κάντε
    κλικ στο κουμπί [OK].


  - Μην αλλάξετε τη ρύθμιση [Επεξεργαστής εκτύπωσης] της καρτέλας
    [Για προχωρημένους] στο παράθυρο διαλόγου ιδιοτήτων του εκτυπωτή.
    Εάν αλλάξετε τη ρύθμιση, οι παρακάτω λειτουργίες δεν θα είναι
    δυνατό να χρησιμοποιηθούν:
     - [Εκτύπωση διάρθρωσης σελίδας], [Εκτύπωση αφίσας], [Εκτύπωση 
       φυλλαδίου], και [Εκτύπωση διπλής όψης] (μη αυτόματα)      
       στην καρτέλα [Διαμόρφωση σελίδας]
     - Όλες οι λειτουργίες της καρτέλας [Σφραγίδα/Φόντο]
     - [Προεπισκόπηση πριν από την εκτύπωση] της καρτέλας [Κύριες
       ρυθμίσεις]

  - Εάν απενεργοποιήσετε το πλαίσιο [Ενεργοποίηση σύνθετων
    δυνατοτήτων εκτύπωσης] της καρτέλας [Για προχωρημένους] στο
    παράθυρο διαλόγου ιδιοτήτων του εκτυπωτή, δεν θα είναι δυνατή η
    χρήση των παρακάτω λειτουργιών:
    - [Εκτύπωση διάρθρωσης σελίδας], [Εκτύπωση αφίσας], [Εκτύπωση 
      φυλλαδίου], [Εκτύπωση διπλής όψης] (μη αυτόματα),      
      [Αντίστροφη διάταξη] και [Συρραφή] στην καρτέλα [Διαμόρφωση 
      σελίδας]
    - Όλες οι λειτουργίες της καρτέλας [Σφραγίδα/Φόντο]
    - [Προεπισκόπηση πριν από την εκτύπωση] της καρτέλας [Κύριες
      ρυθμίσεις]
    - [Μείωση μεγέθους δεδομένων ουράς] στο παράθυρο διαλόγου
      [Επιλογές εκτύπωσης]

  - Όταν χρησιμοποιείτε μια εφαρμογή η οποία δεν επιτρέπει εκτύπωση
    σε ουρά EMF (για παράδειγμα, Adobe PhotoShop LE και MS Photo
    Editor) η χρήση των παρακάτω λειτουργιών δεν είναι δυνατή:
    - [Εκτύπωση διάρθρωσης σελίδας], [Εκτύπωση αφίσας], [Εκτύπωση 
      φυλλαδίου], [Εκτύπωση διπλής όψης] (μη αυτόματα),      
      [Αντίστροφη διάταξη] και [Συρραφή] στην καρτέλα [Διαμόρφωση 
      σελίδας]
    - Όλες οι λειτουργίες της καρτέλας [Σφραγίδα/Φόντο]
    - [Προεπισκόπηση πριν από την εκτύπωση] της καρτέλας [Κύριες
      ρυθμίσεις]

  - Εάν ενεργοποιήσετε το πλαίσιο [Εκτύπωση σε αρχείο]
    στο παράθυρο διαλόγου [Εκτύπωση] της εφαρμογής σας, δεν θα
    μπορείτε να χρησιμοποιήσετε τις παρακάτω λειτουργίες:
    - [Εκτύπωση διάρθρωσης σελίδας], [Εκτύπωση αφίσας], [Εκτύπωση
      φυλλαδίου], [Εκτύπωση διπλής όψης], [Αντίστροφη διάταξη] και
      [Συρραφή] στην καρτέλα [Ρύθμιση σελίδας].
    - Όλες τις λειτουργίες της καρτέλας [Σφραγίδα/Φόντο]
    - [Προεπισκόπηση πριν από την εκτύπωση] της καρτέλας [Κύριες
      ρυθμίσεις]

  - Σε ορισμένες εφαρμογές, όταν, κατά την εκτύπωση, στο πλαίσιο
    [Εκτύπωση διάρθρωσης σελίδας] της καρτέλας [Διαμόρφωση σελίδας]
    έχει οριστεί η επιλογή [Εκτύπωση δύο σελίδων σε μία] ή
    μεγαλύτερη, ενδέχεται ορισμένες εικόνες της σελίδας να
    εμφανιστούν περικομμένες. Σε μια τέτοια περίπτωση,
    χρησιμοποιήστε την εφαρμογή προκειμένου να ρυθμίσετε τη
    διάρθρωση των σελίδων που παρουσιάζουν πρόβλημα.

  - Όταν πραγματοποιείτε εκτύπωση αφίσας ή εκτύπωση σφραγίδας/φόντου,
    ο αριθμός των σελίδων του εγγράφου που εμφανίζεται στην ουρά
    εκτύπωσης είναι μεγαλύτερος από τον αριθμό των σελίδων του
    πραγματικού εγγράφου.

  - Tα χρώματα στην εμφάνιση οθόνης του λογισμικού εφαρμογής
    ενδέχεται να είναι διαφορετικά από τα χρώματα στην οθόνη
    προεπισκόπησης.

  - Tα χρώματα στην οθόνη προεπισκόπησης ίσως να είναι διαφορετικά
    από τα χρώματα στην εκτύπωση.


  - Δεδομένου ότι η ανάλυση οθόνης διαφέρει από την ανάλυση
    εκτύπωσης, το κείμενο και οι γραμμές στην οθόνη προεπισκόπησης
    ενδέχεται να εμφανίζονται με διαφορετική μορφή από το πραγματικό
    αποτέλεσμα της εκτύπωσης.

  - Σε ορισμένες εφαρμογές, η εκτύπωση χωρίζεται σε πολλές εργασίες.
    Σε αυτήν την περίπτωση, η οθόνη προεπισκόπησης μπορεί να
    εμφανίζει μόνο την τρέχουσα εργασία εκτύπωσης και η εμφάνισης
    ενδέχεται να είναι διαφορετική από αυτήν που θα ήθελε ο χρήστης.

  - Η χρήση της οθόνης προεπισκόπησης δεν είναι δυνατή στις παρακάτω
      περιπτώσεις:
    - Στη διάρκεια της εκτύπωσης όταν κάνετε κλικ με το δεξιό κουμπί
      του ποντικιού στο εικονίδιο
      του εκτυπωτή και επιλέγετε την εντολή [Χρήση εκτυπωτή χωρίς
      σύνδεση]
    - Κατά την εκτύπωση, εκτός των καθορισμένων χρόνων, όταν στην
      καρτέλα [Για προχωρημένους] του παραθύρου διαλόγου "Ιδιότητες
      εκτυπωτή" έχει οριστεί η επιλογή [Διαθέσιμος από]


   - Για λεπτομέρειες σχετικά με λειτουργίες που σχετίζονται με τα
     Windows XP ή Windows 2000, ανατρέξτε στο αντίστοιχο εγχειρίδιο
     χρήσης.

=====================================================================
Πληροφορίες σχετικά με την εκτύπωση δικτύου
=====================================================================

< Πρόλογος >

Τα Windows επιτρέπουν σε δύο ή περισσότερους χρήστες να κάνουν κοινή
χρήση εκτυπωτών μέσω ενός δικτύου. Για κοινή χρήση ενός εκτυπωτή
μεταξύ πολλών χρηστών, θα πρέπει να έχουν γίνει οι απαραίτητες
ρυθμίσεις στον υπολογιστή που είναι συνδεδεμένος στο δίκτυο.

Ο υπολογιστής στον οποίο είναι συνδεδεμένος ένας εκτυπωτής ονομάζεται
διακομιστής εκτύπωσης (στο εξής θα ονομάζεται διακομιστής). Ο
υπολογιστής που χρησιμοποιεί τον εκτυπωτή ο οποίος είναι συνδεδεμένος
στο διακομιστή μέσω ενός δικτύου ονομάζεται συσκευή-πελάτης (στο
εξής θα ονομάζεται υπολογιστής-πελάτης).

Δεν είναι απαραίτητο ο διακομιστής και ο υπολογιστής-πελάτης να
χρησιμοποιούν το ίδιο λειτουργικό σύστημα. Ωστόσο, η μέθοδος
εγκατάστασης και οι περιορισμοί χρήσης διαφέρουν ανάλογα με το
συνδυασμό των λειτουργικών συστημάτων μεταξύ διακομιστή και
υπολογιστή-πελάτη.

< Απαιτούμενη έκδοση προγράμματος οδήγησης εκτυπωτή>

-Αποκτήστε το πρόγραμμα οδήγησης εκτυπωτή το οποίο ταιριάζει με το
 λειτουργικό σύστημα που χρησιμοποιείται στο διακομιστή και στους
 υπολογιστές-πελάτες.

-Ο συνδυασμός του προγράμματος οδήγησης εκτυπωτή (της Microsoft) που
 συνοδεύει τα Windows και του προγράμματος οδήγησης ενός εκτυπωτή
 Canon δεν επιτρέπουν εκτύπωση δικτύου. Χρησιμοποιήστε τα προγράμματα
 οδήγησης εκτυπωτή της Canon στους διακομιστές και στους
 υπολογιστές-πελάτες.

-Τα προγράμματα οδήγησης εκτυπωτή που χρησιμοποιούνται στο διακομιστή
 και στον υπολογιστή-πελάτη πρέπει να είναι της ίδιας έκδοσης. Όταν
 χρησιμοποιείτε τα Windows XP σε συνδυασμό με τα Windows 2000,
 εγκαταστήστε το πρόγραμμα οδήγησης εκτυπωτή (Έκδοση 1.80) τόσο στο
 διακομιστή όσο και στον υπολογιστή-πελάτη.

Σημείωση:
 Οι εκτυπωτές που δεν διαθέτουν παράλληλη διασύνδεση δεν
 περιλαμβάνουν πρόγραμμα οδήγησης εκτυπωτή για Windows NT4.0.

-Όταν ένας διακομιστής ή υπολογιστής-πελάτης χρησιμοποιεί Windows Me,
 Windows 98, ή Windows 95, εγκαταστήστε το πιο πρόσφατο πρόγραμμα
 οδήγησης εκτυπωτή BJ που ταιριάζει με το λειτουργικό σύστημα.

< Μέθοδοι ρύθμισης και εγκατάστασης >

Εφαρμόστε μια μέθοδο εγκατάστασης ανάλογα με τον τύπο λειτουργικού
συστήματος που χρησιμοποιείται από το διακομιστή.

  - Windows XP ή Windows 2000 ----- (1), (2)
    Σημείωση:
    Εφαρμόστε μια διαδικασία η οποία να ταιριάζει με το λειτουργικό
    σύστημα που χρησιμοποιείται από τον υπολογιστή-πελάτη.

  - Windows Me, Windows 98 ή Windows 95 ----- (3)

(1) Όταν ο διακομιστής και ο υπολογιστής-πελάτης χρησιμοποιούν το
    ίδιο λειτουργικό σύστημα Διακομιστής: Windows XP ή Windows 2000,
    Υπολογιστής-πελάτης:
    Windows XP ή Windows 2000

  1. Στο διακομιστή, εγκαταστήστε ένα κατάλληλο πρόγραμμα οδήγησης
     για το λειτουργικό σύστημα που χρησιμοποιείται. Η μέθοδος
     εγκατάστασης είναι περίπου η ίδια με αυτήν που εφαρμόζεται για
     έναν κοινό τοπικό εκτυπωτή.

  2. Καθορίστε τον εκτυπωτή που είναι συνδεδεμένος στο διακομιστή
     εκτύπωσης ως κοινόχρηστο εκτυπωτή. Για σχετικές πληροφορίες,
     ανατρέξτε στη Βοήθεια των Windows.

     Σε αυτό το σημείο, είναι δυνατή η εγκατάσταση με κατάδειξη κι
     εκτύπωση (μέθοδος για την αποθήκευση ενός προγράμματος οδήγησης
     εκτυπωτή για υπολογιστές-πελάτες στο διακομιστή εκτύπωσης με
     χρήση της λειτουργίας [Πρόσθετα προγράμματα οδήγησης] στα 
     Windows XP ή Windows 2000). (Αν το κάνετε αυτό, παρακάμψτε το
     βήμα 3.)

  3. Στον υπολογιστή-πελάτη, εγκαταστήστε ένα κατάλληλο πρόγραμμα
     οδήγησης για το λειτουργικό σύστημα που χρησιμοποιείται. Η
     μέθοδος εγκατάστασης είναι περίπου η ίδια με αυτήν που
     εφαρμόζεται για έναν κοινό τοπικό εκτυπωτή.

     Σημείωση:
     - Κατά την εγκατάσταση, μπορείτε να επιλέξετε οποιαδήποτε θύρα.
       Μετά την επιλογής μιας θύρας, ολοκληρώστε την εγκατάσταση.
     - Όταν εγκαθιστάτε το πρόγραμμα οδήγησης εκτυπωτή με χρήση του
       προγράμματος Εγκατάστασης,
       εμφανίζεται ένα μήνυμα που σας ζητά να ενεργοποιήσετε τον
       εκτυπωτή. Αγνοήστε το.

  4. Στον υπολογιστή-πελάτη, ανοίξτε τον υπολογιστή δικτύου, κάντε
     δεξί κλικ στο εικονίδιο του κοινόχρηστου εκτυπωτή που θα
     χρησιμοποιήσετε στο διακομιστή και επιλέξτε το ακόλουθο στοιχείο
     από το μενού:

     - [Σύνδεση...] για Windows XP ή Windows 2000

  Δημιουργείται έτσι στον υπολογιστή-πελάτη ένα εικονίδιο για τον
  κοινόχρηστο εκτυπωτή. Όταν το εικονίδιο εκτυπωτή, για τον οποίο
  εγκαταστήσατε το πρόγραμμα οδήγησης στο βήμα 3, δεν σας είναι
  πλέον απαραίτητο, μπορείτε να το διαγράψετε.

(2) Όταν ο υπολογιστής-πελάτης χρησιμοποιεί διαφορετικό λειτουργικό
    σύστημα

    Διακομιστής: Windows XP, Windows 2000
    Υπολογιστής-πελάτης: Windows Me, Windows 98, Windows 95

  1. Στο διακομιστή, εγκαταστήστε ένα κατάλληλο πρόγραμμα οδήγησης
     για το λειτουργικό σύστημα που χρησιμοποιείται. Η μέθοδος
     εγκατάστασης είναι περίπου η ίδια με αυτήν που εφαρμόζεται για
     έναν κοινό τοπικό εκτυπωτή.

  2. Καθορίστε τον εκτυπωτή που είναι συνδεδεμένος στο διακομιστή
     εκτύπωσης ως κοινόχρηστο εκτυπωτή.
     Για σχετικές πληροφορίες, ανατρέξτε στη Βοήθεια των Windows.

  3. Στον υπολογιστή-πελάτη, εγκαταστήστε ένα κατάλληλο πρόγραμμα
     οδήγησης για το λειτουργικό σύστημα που χρησιμοποιείται. Η
     μέθοδος εγκατάστασης είναι περίπου η ίδια με αυτήν που
     εφαρμόζεται για έναν κοινό τοπικό εκτυπωτή.

     Σημείωση:
     - Κατά την εγκατάσταση, μπορείτε να επιλέξετε οποιαδήποτε θύρα.
       Μετά την επιλογής μιας θύρας, ολοκληρώστε την εγκατάσταση.
     - Όταν εγκαθιστάτε το πρόγραμμα οδήγησης εκτυπωτή με χρήση του
       προγράμματος Εγκατάστασης, εμφανίζεται ένα μήνυμα που σας
       ζητά να ενεργοποιήσετε τον εκτυπωτή. Αγνοήστε το.

  4. Στον υπολογιστή-πελάτη, επιλέξτε [Έναρξη]-[Ρυθμίσεις]-
     [Εκτυπωτές].

  5. Κάντε κλικ με το δεξιό κουμπί του ποντικιού στον τύπο εκτυπωτή
     που θέλετε να χρησιμοποιήσετε και επιλέξτε την εντολή
     [Ιδιότητες].

  6. Κάντε κλικ στην καρτέλα [Λεπτομέρειες] και κάντε κλικ στο κουμπί
     [Προσθήκη θύρας...].

  7. Επιλέξτε το στοιχείο [Δίκτυο] και κάντε κλικ στο κουμπί
     [Αναζήτηση].

  8. Από τη λίστα εκτυπωτών, επιλέξτε τον τύπο κοινόχρηστου εκτυπωτή
     που θέλετε να χρησιμοποιήσετε και κάντε κλικ στο κουμπί [OK].

  Δημιουργείται έτσι στον υπολογιστή-πελάτη ένα εικονίδιο για τον
  κοινόχρηστο εκτυπωτή.

(3) Όταν ο διακομιστής χρησιμοποιεί Windows Me, Windows 98 ή Windows
    95 Διακομιστής: Windows Me, Windows 98 ή Windows 95
    Υπολογιστής-πελάτης: Windows XP, Windows 2000

  1. Εγκαταστήστε ένα πρόγραμμα οδήγησης εκτυπωτή κατάλληλο για το
     λειτουργικό σύστημα που χρησιμοποιείται στο διακομιστή. Η
     μέθοδος εγκατάστασης είναι περίπου η ίδια με αυτήν που
     εφαρμόζεται για έναν κοινό τοπικό εκτυπωτή.

  2. Καθορίστε τον εκτυπωτή που είναι συνδεδεμένος στο διακομιστή
     εκτύπωσης ως κοινόχρηστο εκτυπωτή. Για σχετικές πληροφορίες,
     ανατρέξτε στη Βοήθεια των Windows.

  3. Στον υπολογιστή-πελάτη, εγκαταστήστε ένα κατάλληλο πρόγραμμα
     οδήγησης για το λειτουργικό σύστημα που χρησιμοποιείται. Η
     μέθοδος εγκατάστασης είναι περίπου η ίδια με αυτήν που
     εφαρμόζεται για έναν κοινό τοπικό εκτυπωτή.

   Σημείωση:
   - Κατά την εγκατάσταση, μπορείτε να επιλέξετε οποιαδήποτε θύρα.
     Μετά την επιλογής μιας θύρας, ολοκληρώστε την εγκατάσταση.
   - Όταν εγκαθιστάτε το πρόγραμμα οδήγησης εκτυπωτή με χρήση του
     προγράμματος εγκατάστασης, εμφανίζεται ένα μήνυμα που σας ζητά
     να ενεργοποιήσετε τον εκτυπωτή. Αγνοήστε το.

  4. Στον υπολογιστή-πελάτη, ανοίξτε το παράθυρο διαλόγου
     [Ιδιότητες εκτυπωτή], επιλέξτε [Προσθήκη θύρας…] στην καρτέλα 
     [Θύρες] και καταχωρήστε το όνομα του εκτυπωτή του διακομιστή 
     καθώς και το όνομα της διαδρομής δικτύου.

  Δημιουργείται έτσι στον υπολογιστή-πελάτη ένα εικονίδιο για τον
  κοινόχρηστο εκτυπωτή. Όταν το εικονίδιο εκτυπωτή, για τον οποίο
  εγκαταστήσατε το πρόγραμμα οδήγησης στο βήμα 3, δεν σας είναι
  πλέον απαραίτητο, μπορείτε να το διαγράψετε. Ο συγκεκριμένος
  συνδυασμός λειτουργικών συστημάτων δεν επιτρέπει τη σωστή εκτέλεση
  της αμφίδρομης επικοινωνίας. Διαβάστε το θέμα "Όταν ο διακομιστής
  χρησιμοποιεί Windows Me, Windows 98 ή Windows 95" στην ενότητα
  "Περιορισμοί δικτύου."

< Περιορισμοί δικτύου >

- Όταν χρησιμοποιείτε έναν εκτυπωτή δικτύου και ενεργοποιήσετε την
  Παρακολούθηση κατάστασης του BJ του υπολογιστή-πελάτη, αποστέλλεται
  στον εκτυπωτή μια εντολή για λήψη της αναφοράς κατάστασής του. Εάν
  έχετε ενεργοποιήσει το πλαίσιο ελέγχου [Ειδοποίηση όταν
  εκτυπώνονται απομακρυσμένα έγγραφα] της καρτέλας [Για
  προχωρημένους] στο παράθυρο διαλόγου [Ιδιότητες διακομιστή] του
  προγράμματος οδήγησης εκτυπωτή, εμφανίζεται ένα προειδοποιητικό
  μήνυμα ολοκλήρωσης εκτύπωσης στον υπολογιστή-πελάτη ως απόκριση
  σε κάθε εντολή. Για να αποτρέψετε την εμφάνιση αυτών των μηνυμάτων,
  καταργήστε την επιλογή του πλαισίου ελέγχου [Ειδοποίηση όταν
  εκτυπώνονται απομακρυσμένα έγγραφα] στην καρτέλα [Για
  προχωρημένους] του παραθύρου διαλόγου [Ιδιότητες διακομιστή] του
  διακομιστή και στη συνέχεια κάντε επανεκκίνηση του διακομιστή
  εκτύπωσης προκειμένου να εφαρμοστεί η ρύθμιση.

- Όταν ο διακομιστής χρησιμοποιεί Windows Me, Windows 98 ή Windows 95
  Η αμφίδρομη επικοινωνία με τον εκτυπωτή δεν λειτουργεί κανονικά,
  επομένως εμφανίζεται ένα προειδοποιητικό μήνυμα και ορισμένες
  φορές η λειτουργία εκτύπωσης διακόπτεται ή δεν εκτελείται καθόλου.
  Για να επιλύσετε αυτό το πρόβλημα, επιλέξτε το στοιχείο [Ιδιότητες]
  στο πρόγραμμα οδήγησης εκτυπωτή που είναι εγκατεστημένο στο
  διακομιστή, κάντε κλικ στο κουμπί [Εκτύπωση σε ουρά...] της
  καρτέλας [Λεπτομέρειες] και επιλέξτε [Απενεργοποίηση υποστήριξης
  αμφίδρομης επικοινωνίας με αυτόν τον εκτυπωτή].

- Όταν ο υπολογιστής-πελάτης χρησιμοποιεί Windows XP ή Windows 2000
  Μετά την ολοκλήρωση της εγκατάστασης με κατάδειξη και εκτύπωση, η
  υποστήριξη αμφίδρομης επικοινωνίας του υπολογιστή-πελάτη
  απενεργοποιείται. Εάν ο χρήστης του υπολογιστή-πελάτη ανοίξει το
  παράθυρο διαλόγου [Ιδιότητες (Properties)] στο πρόγραμμα οδήγησης
  εκτυπωτή και κάνει κλικ στο κουμπί [OK] χωρίς να επιλέξει
  [Ενεργοποίηση υποστήριξης αμφίδρομης επικοινωνίας (Enable
  bi-directional support)], η λειτουργία αμφίδρομης επικοινωνίας του
  διακομιστή απενεργοποιείται επίσης. Για να αποφύγετε αυτό το
  πρόβλημα, μπορείτε να εγκαταστήσετε από πριν το πρόγραμμα οδήγησης
  εκτυπωτή στον υπολογιστή-πελάτη ακολουθώντας τη διαδικασία που
  περιγράφεται στην ενότητα "(1) Όταν ο διακομιστής και ο
  υπολογιστής-πελάτης χρησιμοποιούν το ίδιο λειτουργικό σύστημα."
  Μπορείτε επίσης να αποφύγετε αυτό το πρόβλημα περιορίζοντας τα
  δικαιώματα πρόσβασης του χρήστη του υπολογιστή-πελάτη, όταν
  καθορίζετε μια ρύθμιση ασφαλείας κοινόχρηστου εκτυπωτή.

- Όταν εκτυπώνετε μέσω του Internet (περιβάλλον IPP), ελέγξτε την
  έκδοση του προγράμματος οδήγησης εκτυπωτή που είναι εγκατεστημένο
  στο διακομιστή και στη συνέχεια εγκαταστήστε το ίδιο πρόγραμμα
  οδήγησης εκτυπωτή στον υπολογιστή-πελάτη ως τοπικό εκτυπωτή.
  Σημειώστε ότι ο υπολογιστής-πελάτης δεν μπορεί να ξεκινήσει την
  παρακολούθηση κατάστασης, επειδή δεν είναι δυνατό να γίνει αναφορά
  της κατάστασης του εκτυπωτή μέσω του Internet.

- Όταν εγκαθιστάτε το ίδιο πρόγραμμα οδήγησης εκτυπωτή τόσο στο
  διακομιστή όσο και στον υπολογιστή-πελάτη ως τοπικό εκτυπωτή, η
  λειτουργία ανίχνευσης δικτύου είναι δυνατό να δημιουργήσει
  αυτόματα ένα εικονίδιο για τον εκτυπωτή δικτύου στον
  υπολογιστή-πελάτη.

_____________________________________________________________________
